钦定古今图书集成/明伦汇编/氏族典/第169卷 > 《廖用贤尚友录》 > 颜含
## 钦定古今图书集成/明伦汇编/氏族典/第169卷 > 《廖用贤尚友录》 > 颜含

按《晋书颜含传》：“含字弘都，琅邪莘人也。少有操行，以
孝闻，本州辟不就。东海王越以为太傅参军，出补闿
阳令。元帝初，镇下邳，复命为参军。过江，以含为上虞
令，转王国郎中、丞相东阁祭酒。出为东阳太守。东宫
初建，含以儒素笃行，补太子中庶子，迁黄门侍郎、本
州大中正，历散骑常侍、大司农。豫讨苏峻功，封西平”
县侯，拜侍中，除吴郡太守，复为侍中，寻除国子祭酒，
加散骑常侍，迁光禄勋，以年老逊位，成帝美其素行，
就加右光禄大夫，致仕。二十馀年，年九十三卒，谥曰
“靖。”